Σύμφωνα με τον Περί Ενοικιοστασίου Νόμο, αν δεν υπάρχει αντίθετη συμφωνία, ο ενοικιαστής υποχρεούται να πληρώνει το ποσό των κοινοχρήστων που αναλογεί στο ακίνητο περιλαμβανομένων μικροεξόδων συντήρησης κοινόχρηστων χώρων και κοινόχρηστων εγκαταστάσεων, εξαιρουμένων σοβαρών εξόδων συντήρησης, τροποποίησης ή αντικατάστασης που βαρύνουν τον ιδιοκτήτη.
Σε κάθε περίπτωση είναι θέμα μεταξύ ιδιοκτήτη – ενοικιαστή και βάσει του συμβολαίου που έχουν υπογράψει μεταξύ τους. Από την πλευρά του ο διαχειριστής πρέπει να χρεώνει τις δαπάνες στο κάθε διαμέρισμα σύμφωνα με την νομοθεσία.
Ο ενοικιαστής εξοφλεί τα κοινόχρηστα στον διαχειριστή και αν στο συνολικό ποσό περιλαμβάνονται δαπάνες που αφορούν τον ιδιοκτήτη του βάσει της συμφωνίας που έχουν κάνει, τότε συνήθως  το ποσό αυτό αφαιρείται από το επόμενο ενοίκιο.